## Pravilnik o izmjenama i dopunama Pravilnika o tehničkim pregledima vozila

### NN 2/2001 (10.1.2001.), Pravilnik o izmjenama i dopunama Pravilnika o tehničkim pregledima vozila

# MINISTARSTVO UNUTARNJIH POSLOVA

62

Na teme­lju članka
321. stavak 1. točke 2. Zakona o sigurnosti prometa na cestama (»Narodne
novine«, broj 59/96 – pročišćeni tekst), ministar unutar­njih poslova, u
suglasnosti s ministrom pomorstva, prometa i veza donosi

## PRAVILNIK

### O IZMJENAMA I DOPUNAMA PRAVILNIKA O TEHNIČKIM PREGLEDIMA VOZILA

Članak 1.

U Pravilniku o
tehničkim pre­gledima vozila (»Narodne novine«, broj 9/93 i 69/96) u članku 22.
kolona XII UREĐAJ ZA ODVOD SAGORJELIH PLINOVA, briše se.

Članak 2.

Iza članka 25. dodaje
se poglav­lje IV A. koje glasi »IV A. ISPITIVANJE ISPUŠNIH PLINOVA MOTORNIH
VOZILA – EKO TEST« i članci 25a., 25b., 25c., 25d., 25e. i 25f. koji glase:

»Članak 25a.

Na svim osobnim
automobilima, autobusima, kombiniranim automobilima, teretnim automobilima i
radnim vozilima obav­lja se posebno ispitiva­nje ispušnih plinova (u da­lj­njem
tekstu: EKO TEST), osim na:

1. vozilima oprem­ljenim
benzinskim dvotaktnim motorima,

2. vozilima oprem­ljenim
benzinskim motorima ako su proizvedena prije 1970. godine,

3. vozilima oprem­ljenim
benzinskim motorima ako im konstrukcijska brzina nije veća od 50 km/h,

4. vozilima oprem­ljenim
dizelskim motorima ako su proizvedena prije 1980. godine,

5. vozilima oprem­ljenim
dizelskim motorima ako im konstrukcijska brzina nije veća od 30 km/h,

6. vozilima oprem­ljenim
alternativnim pogonskim motorima ili izvorom energije (vodik, metan,
propan-butan, gorive ćelije, elektromotor i sl.)

Ispitiva­nju iz
stavka 1. ovoga članka ne podliježu mopedi, motocikli, radni strojevi i
traktori.

Članak 25b.

EKO TEST benzinskih
motora (volumna analiza sastava ispušnih plinova i proračun faktora zraka)
provodi se pomoću uređaja iz članka 10. stavak 1. točka 13. Pravilnika. EKO
TEST dizelskih motora (sred­nje zacr­njenje ispušnog plina) provodi se pomoću
uređaja iz članka 10. stavak 1. točka 12. Pravilnika.

EKO TEST provodi se
za vrijeme svakoga redovnog tehničkog pre­gleda vozila koja su bila ili su u
uporabi. EKO TEST se ne provodi za vozilo koje nikada nigdje nije bilo re­gistrirano
(pušteno u promet) i koje nije starije od godine dana.

Članak 25c.

Kontrola ispušnih
plinova za EKO TEST obav­lja se na sljedeći način:

if !supportEmptyParas endif

|  |  |
| --- | --- |
| UREĐAJI | PROVJERAVA SE |
| 1. Ispušni sustav | pričvršćenje, nepropusnost, mehanička oštećenost, usmjerenost ispušne cijevi, prednabijanje, toplinska i mehanička zaštita katalizatora, spojni kabeli lambda sonde |
| 2. Usisni sustav | pričvršćenje, nepropusnost, filtar zraka, prednabijanje, cijev za odzračivanje kućišta motora, spojni kabeli senzora zraka |
| 3. Sustav za  paljenje | pričvršćenje, stanje dijelova sustava,  ispucanost visokonaponskih kabela, spoj visokonaponskih kabela sa svjećicama i razvodnikom, spojni kabeli senzora stanja motora |
| 4. Sustav za  napajanje  gorivom | pričvršćenje, stanje dijelova sustava  raspletenost sajli, spoj visokotlačnih  vodova s pumpom i brizgaljkama, spojni kabeli senzora stanja motora |
| 5. Razvodni  mehanizam | zaštićenost od dodira, zauljenost, za-  tegnutost i zadnja izmjena zupčastog remena |

if !supportEmptyParas endif

if !supportEmptyParas endif

Kontrola sustava
odvija se vizualno bez obveznog rastav­lja­nja pojedinih dijelova motora.

EKO TEST se sastoji od vizualne kontrole nabrojenih
uređaja te mjere­njem sastava ispušnog plina. Izmjerene vrijednosti u ispušnom
plinu se uspoređuju s posebno priprem­ljenim proizvođačkim podacima za EKO
TEST.

Izračunate vrijednosti ispušnog plina uspoređuju se s
pri­prem­­ljenim proizvođačkim podacima za EKO TEST, a ako pro­izvođački podaci
nisu poznati, izmjerene i izračunate vrijednosti se uspoređuju s propisanim
zakonskim vrijednostima.

Način i tehnologija provođe­nja EKO TESTA obav­lja se
prema posebnoj uputi stručne organizacije iz članka 280. stavak 1. Zakona o
sigurnosti prometa na cestama.

Članak 25d.

Ne smije se ovjeriti redovni tehnički pre­gled vozila
dok se na vozilu ne obavi kontrola i utvrdi tehnička ispravnost vozila na EKO
TESTU.

Iznimno od odredbe
stavka 1. ovoga članka, u razdob­lju do 1. siječ­nja 2003. godine za vozila
oprem­ljena benzinskim motorima, odnosno do 1. siječ­nja 2004. godine za vozila
oprem­ljena dizelskim motorima, smije se ovjeriti redovni tehnički pre­gled
iako ne zadovo­ljavaju propisane uvjete za EKO TEST, a vozače vozila upozoriti
na nedostatke i potrebu otkla­nja­nja istih.

Članak 25e.

Evidencija o EKO
TESTU vodi se na informatičkoj opremi i posebnom zapisniku o ispitiva­nju, a
što će se deta­ljnije utvrditi uputama iz članka 25c. stavak 5. ovoga
Pravilnika.

Članak 25f.

Ispitiva­nju iz
članka 25a. stavak 1. ovoga Pravilnika ne pod­liježu vozila oprem­ljena
dizelskim motorima u razdob­lju od godine dana do dana početka primjene ovog
Pravilnika«.

Članak 3.

Ovaj Pravilnik stupa na
snagu osmog dana od dana objave u »Narodnim novinama«, a poči­nje se primje­njivati
istekom roka od 90 dana od dana stupa­nja na snagu.

Broj:
511-01-64-21043/01
Zagreb, 2. siječ­nja 2001.

Ministar
**Šime Lučin,** v. r.

if !supportEmptyParas endif

Pravilnik, NN 2/2001-62